На 6 юни 1099 г., той осъществява разузнаване при Витлеем и по покрайнините на Йерусалим преди пристигането на основната част от армията. Обсадата започва на 7 юни и Годфроа дьо Буйон и Танкред надзирават западната част на покрайнините на Йерусалим. След неуспеха на първото нападение, отправено на 13 юни, кръстоносците разбират, че ще трябва да конструират обсадни машини и Танкред прави важното откритие на греди в подземие в покрайнините на Йерусалим. Последното нападение започва през нощта на 13 срещу 14 юли, но последния щурм е на 15. Танкред бързо превзема Кубат ал-Сакхра, където се намират богатствата на емира на Йерусалим. Той пленява и около сто араби, които му се предават, виждайки избиването, причинено от кръстоносците. Но на следния ден твърде ревностни кръстоносци ги убиват, което предизвиква гнева на Танкред, защото са нарушили заповедите му. Когато е основано Йерусалимското кралство, Танкред става принц на Галилея.